Diari Oficial de la Generalitat Valenciana


Sumari del DOGV 7583, del 31-07-2015 (2015/6822)

RESOLUCIÓ de 15 juliol de 2015, de la Direcció General de Centres i Personal Docent, per la qual s'adscriu l'Institut Valencià de Pedagogia Creativa al corresponent institut d'Educació Secundària.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7583

Data del DOGV
:   31-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6822


Data del document
:   15-07-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 15 juliol de 2015, de la Direcció General de Centres i Personal Docent, per la qual s'adscriu l'Institut Valencià de Pedagogia Creativa al corresponent institut d'Educació Secundària. [2015/6822]  
La Resolució de 12 de juny de 2015, de la Conselleria d'Educació, Cultura i Esport (DOCV 24.06.2015) va autoritzar l'Institut Valencià de Pedagogia Creativa per a impartir el programa formatiu de qualificació bàsica d'Operacions Auxiliars de Servicis Administratius i Generals, en la modalitat adaptada, amb efectes del curs 2014-2015. Esta autorització no implica el finançament amb fons públics.  
  
Es fa necessari adscriure l'esmentada entitat a un centre públic a l'efecte d'expedir a l'alumnat el certificat acadèmic a què es referix l'article 27 de l'Orde 73/2014, de 26 d'agost, de la Conselleria d'Educació, Cultura i Esport, per la qual es regulen els programes formatius de qualificació bàsica a la Comunitat Valenciana (DOCV 29.08.2014).  
  
Per tot això, i fent ús de les competències que m'atorguen l'article 7 del Reglament Orgànic i Funcional de la Conselleria d'Educació, Cultura i Esport, aprovat pel Decret 140/2014, de data 5 de setembre de 2014, i la disposició final primera de l'Orde 73/2014, resolc:  
  
  
Primer  
S'adscriu l'Institut Valencià de Pedagogia Creativa, codi 46E01223, a l'Institut d'Educació Secundària Jordi de Sant Jordi, codi 85833381.  
  
  
Segon  
El que establix esta disposició s'inscriurà en el Registre de Centres Docents de la Comunitat Valenciana.  
  
Tercer  
Esta resolució produirà efectes l'endemà de la publicació en el Diari Oficial de la Comunitat Valenciana. No obstant això, els efectes de l'adscripció d'estos centres i entitats s'han de considerar referits a l'inici del curs escolar 2014-2015.  
Contra este acte, que no esgota la via administrativa, podrà interposar-se un recurs d'alçada davant de la Secretaria Autonòmica d'Educació i Formació en el termini d'un mes comptat des de l'endemà de la notificació, segons el que establixen els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 15 de juliol de 2015. El director general de Centres i Personal Docent: Joaquín Carrión Candel.